Amerikaner opgespoorMichael John Miller Foto: Pink Ladies Michael John Miller (28) van Amerika wat in Kaapstad verdwyn het, is opgespoor. Miller is Dinsdag omstreeks 10:00 by die Village Inn in Muizenberg vir die laaste keer gesien. Hy het ŉ geel T-hemp, kakiekleurige broek, swart baadjie en bruin stapstewels aangehad. Miller het ook ŉ groen rugsak, kitaar in ŉ swart sak en ŉ oranje slaapsak by hom gedra. Miller was na bewering op pad na ŉ internetkafee om e-posse vir sy vriende te stuur, maar het nooit by die internetkafee uitgekom nie. Dessie Rechner, stigter en direkteur van Pink Ladies, ŉ organisasie wat hom daarop toespits om vermiste mense op te spoor, het Saterdag aan Maroela Media bevestig Miller is Vrydagaand lewend en veilig gevind. Hy is glo aangeval en van al sy besittings beroof. Hy het vir ŉ mediese ondersoek gegaan en het glo meestal kneusplekke en snymerke opgedoen. Hy word deur familielede uit Amerika bygestaan. Die polisie en Amerikaanse ambassade ondersoek die voorval.